Nígbà tí ọkùnrin yìí di olówó tán ó pinnu àti máa fẹ́ obìnrin lé orí obìnrin, ṣùgbọ́n ìyàwó tí ó kọ́ fẹ́ kò lẹ́wà, ẹsẹ̀ rẹ̀ méjèèjì kò dára, arọ ni; ó fẹ obìnrin náà níttorí pé ọmọ ọba ní í ṣe bẹ́ẹ̀ ni ìlara obìnrin yìí ní ó pọ́ ju tí gbogbo obìnrin tí ńbẹ nínú ayé lọ. Obìnrin náà ti gbé ìlara wọ̀ bí ẹ̀wù; ó fi owú-jíjẹ sán yẹ̀rì, ó ró aṣọ wọ̀bìà sí ìbàdí, ó sì fi ìborùn ojùkòkòrò lékeè aṣọ.
Nigba ti okunrin yii di olowo tan o pinnu ati maa fe obinrin le ori obinrin, sugbon iyawo ti o ko fe ko lewa, ese re mejeeji ko dara, aro ni; o fe obinrin naa nittori pe omo oba ni i se bee ni ilara obinrin yii ni o po ju ti gbogbo obinrin ti nbe ninu aye lo. Obinrin naa ti gbe ilara wo bi ewu; o fi owu-jije san yeri, o ro aso wobia si ibadi, o si fi iborun ojukokoro lekee aso.